ΠΗΓΗ ΠΡΩΤΟΣ ΔΙΩΓΜΟΣ

**ΠΗΓΗ Α** ΓΕΝΙΚΗ ΣΤΑΤΙΣΤΙΚΗ ΤΩΝ ΕΛΛΗΝΩΝ ΤΗΣ ΟΘΩΜΑΝΙΚΗΣ ΑΥΤΟΚΡΑΤΟΡΙΑΣΠΟΥ ΕΚΤΟΠΙΣΤΗΚΑΝ ΑΠΟ ΤΟ1913 ΕΩΣ ΤΟ 1918

|  |
| --- |
| **ΜΙΚΡΑ ΑΣΙΑ** |
| Εκκλησιαστικές περιφέρειες | Μετά τους Βαλκανικούς πολέμους (1913-1914) | Κατά τη διάρκεια του Α΄ Παγκοσμίου Πολέμου (1914-1918) | Σύνολο |
| Έφεσος | 49.695 | 8.239 | 57.934 |
| Κρήνη (Τσεσμές) | 60.496 |  | 60.496 |
| Σμύρνη | 9.250 |  | 9.250 |
| Κυδωνίαι (Αϊβαλί) | 5.657 | 20.730 | 26.387 |
| Μοσχονήσια |  | 6.000 | 6.000 |
| Δαρδανέλια | 19.055 | 6520 | 25.575 |
| Μαρμαράς |  | 29.600 | 29.600 |
| Προύσα |  | 12.076 | 12.076 |
| Χαλκηδών |  | 9.394 | 9.394 |
| ……. | **……** | **…..** | **……** |
|  | **153.890** | **144.559** | **298.449** |

|  |
| --- |
| **ΠΟΝΤΟΣ** |
| Εκκλησιαστικές περιφέρειες | Μετά τους Βαλκανικούς πολέμους (1913-1914) | Κατά τη διάρκεια του Α΄ Παγκοσμίου Πολέμου (1914-1918) | Σύνολο |
| Κασταμονή |  | 27.216 | 27.216 |
| Αμάσεια |  | 89.370 | 89.370 |
| Τραπεζούς |  | 38.434 | 38.434 |
| Χαλδία |  | 64.582 | 64.582 |
| …… |  | …… | ….. |
|  |  | **257.019** | **257.019** |

|  |
| --- |
| **ΑΝΑΤΟΛΙΚΗ ΘΡΑΚΗ** |
| Εκκλησιαστικές περιφέρειες | Μετά τους Βαλκανικούς πολέμους (1913-1914) | Κατά τη διάρκεια του Α΄ Παγκοσμίου Πολέμου (1914-1918) | Σύνολο |
| Ανδριανούπολη | 17.334 |  | 17.334 |
| Βιζύη | 20.667 | 8.106 | 28.783 |
| Ηράκλεια | 29.081 | 22.688 | 51.769 |
| Σηλυβρία | 2.960 |  | 2.960 |
| …… |  | …… | ….. |
|  | **130.282** | **88.165** | **218.447** |
| **ΓΕΝΙΚΟ ΣΥΝΟΛΟ** | **284.172** | **489.743** | **773.915** |

Πηγή: Από αναλυτικούς πίνακες του Πατριαρχείου, δηµοσιευµένους στου Rene Puaux, La deportation et le repatriement des Grecs en Turquie, Paris 1919, σελ. 8.

**ΠΗΓΗ Β** Τα εµπρηστικά άρθρα του τουρκικού Τύπου άρχισαν να δηµοσιεύονται εντελώς ξαφνικά και χωρίς καµιά φανερή αφορµή. Ήταν τόσο οφθαλµοφανές πως ήταν «παραγγελία» της κυβέρνησης, που µου φαίνεται απίστευτο ότι δεν το κατάλαβαν ακόµα και οι πιο αµόρφωτοι Τούρκοι. Την ίδια εποχή έκαναν την εµφάνισή τους και κάτι ευτελείς λιθογραφίες, κατασκευασµένες στο πόδι, τροµερά κακότεχνες - προφανώς αποτελούσαν «έργα τέχνης» ντόπιων «καλλιτεχνών». Οι λιθογραφίες αυτές απεικόνιζαν Έλληνες να σφάζουν τουρκάκια και να ξεκοιλιάζουν εγκύους µουσουλµάνες, καθώς και άλλες φανταστικές σκηνές που δε στηρίζονταν σε κανένα πραγµατικό περιστατικό - ούτε καν σε στηµένες κατηγορίες. Οι εικόνες αυτές αναρτήθηκαν έξω από τζαµιά και σχολεία. Η προπαγάνδα αυτή απέφερε αµέσως καρπούς και ξεσήκωσε τους Τούρκους - κάτι µάλλον εύκολο για την επιθετική ιδιοσυγκρασία τους.

 G. Horton, Αναφορικά µε την Τουρκία, εκδ. «Νέα Σύνορα» - Α. Α. Λιβάνη, Αθήνα 1992, σσ. 60-61

**ΠΗΓΗ Γ** Παραλλήλως προς την εγκατάστασιν των µωαµεθανών προσφύγων εις τα ελληνικά χωρία της Θράκης και των παραλίων της Μικράς Ασίας (διότι εις το εσωτερικόν της Μικράς Ασίας δεν έγιναν εγκαταστάσεις µουσουλµάνων εις ελληνικά χωρία) ετέθησαν εις ενέργειαν και πάντες οι δυνατοί τρόποι καταπιέσεως του ηµετέρου στοιχείου: εµπορικός αποκλεισµός, συλλήψεις, φυλακίσεις, κακώσεις, τραυµατισµοί, δηώσεις, τροµοκρατία της υπαίθρου χώρας. Οι µωαµεθανοί πρόσφυγες µόλις εγκαθιστάµενοι εις τας χριστιανικάς οικίας εξεδίωκον τους ηµετέρους οµογενείς και κατελάµβανον τα κτήνη, τα οικιακά σκεύη, έπιπλα, εργαλεία, και πάσαν εν γένει την περιουσίαν αυτών· τους ηνάγκαζον να εργασθώσι δια λογαριασµόν των κακοµεταχειριζόµενοι και παντοιοτρόπως πιέζοντες αυτούς. Εις τους δυστυχείς χριστιανούς ουδέν υπελείπετο ή ν’ αναχωρήσωσι πεινώντες και εστερηµένοι των πάντων. [… ] Εν τω µεταξύ συµµορίαι ενόπλων µωαµεθανών είχον καταστήσει αδύνατον την ύπαρξιν του ηµετέρου στοιχείου εν τη υπαίθρω χώρα. Οι φόνοι, οι τραυµατισµοί, αι λεηλασίαι, των ελληνικών περιουσιών ήσαν εις την ηµερησίαν διάταξιν καθ’ όλην την Τουρκίαν, εις τας συµµορίας ελάµβανον µέρος και αξιωµατικοί τούρκοι. Ο εµπορικός αποκλεισµός εφηρµόζετο κατά τον αγριώτερον τρόπον.

 Ανέκδοτη επιστολή από το Αρχείο του Υπουργείου Εξωτερικών

Λαμβάνοντας υπόψη σας τις παρακάτω ιστορικές πηγές και με τις γνώσεις απ’ το σχολικό βιβλίο σας να περιγράψετε τις μορφές του διωγμού του 1914 των Ελλήνων της Οθωμανικής Αυτοκρατορίας.